open-index/open-wikipedia-markdown huggingface dataset:
பொட்டாசியம் பைகார்பனேட்டு

**பொட்டாசியம் பைகார்பனேட்டு** (*Potassium bicarbonate*) என்பது ஒரு நிறமற்ற, மணமற்ற, சிறிதளவு காரத்தன்மையும் கொண்ட உப்பாகும்.

## வேதியியல்
பொட்டாசியம் பைகார்பனேட்டின் பிரிகை 100 °செ இற்கும் 120 °செ. இற்கும் இடையில் நடைபெறுகிறது:

:2 KHCO3 &rarr; K2CO3 + CO2 + H2O

மேற்கண்ட சமன்பாட்டை தலைகீழாக மாற்றி பொட்டாசியம் பைகார்பனேட் தயாரிக்கப்படுகிறது.: பொட்டாசியம் கார்பனேட்டை காபனீரொக்சைட்டுடனும் நீருடனும் வேதிவினை அடைய விடும் போது பொட்டாசியம் பைகார்பனேட்டு கிடைக்கிறது.
:K2CO3 + CO2 + H2O &rarr; 2 KHCO3

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:அமில உப்புகள்
தீ உறங்கும் காடு (நூல்)

**தீ உறங்கும் காடு**  எனும் கவிதை நூல் டெம்மி அளவில், சர்வதேசத் தர புத்தக எண்  கொண்டு 108 பக்கங்களில் திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.

## நூலாசிரியர்

தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.

## முன்னுரை
இக்கவிதை நூலுக்கு தக்கலை ஹெச். சி. ரசூல் முன்னுரை எழுதியிருக்கிறார்.

## உள்ளடக்கம்
இந்நூலில் நூலாசிரியர் எழுதிய புதுக்கவிதைகள் இடம் பெற்றிருக்கின்றன.

பகுப்பு:தமிழ் கவிதை நூல்கள்
த. கோடப்பிள்ளை

புலவர் **த.கோடப்பிள்ளை** என்பவர் தமிழ் எழுத்தாளர் ஆவார்

## இளமைக்காலம்
கோடப்பிள்ளை திருச்சிராப்பள்ளி மாவட்டம் சாலக்காடு என்னும் ஊரில் பிறந்தார். இவரின் தந்தை பெயர் தம்மனான் மற்றும் தாய் பெயர்  வள்ளியம்மை ஆகும். திருவையாறு அரசர்  கல்லூரியில் தமிழ் பயின்றார். திருச்சிராப்பள்ளி, நெய்வேலி, கல்லக்குடி தால்மியாபுரம் ஆகிய இடங்களிலுள்ள உயர்நிலைப் மேல்நிலைப்பள்ளிகளில் 30 ஆண்டு காலம் தமிழ்ப் பணிபுரிந்தவர்.

## படைப்புகள்
கல்லூரியில் படிக்கும் காலத்திலேயே நாடகம் எழுதும் போட்டியில் பரிசு பெற்றவர். இளமையிலிருந்தே பல நாடகங்களை எழுதியவர். வானொலியில் பல நாடகங்களை ஒலிபரப்பியவர். இவர் சுமார் 31 நாடகங்களை எழுதியுள்ளார்.கதை,கட்டுரை, கவிதை, ஆய்வுக் கட்டுரைகள் என பலவும் படைத்துள்ளார். மேடைச் சொற்பொழிவாற்றலும் மிக்கவர். தமிழ் எழுத்துச் சீர்திருத்தம் பற்றிக் கோலாலம்பூர் ஆறாவது உலகத் தமிழாராய்ச்சி மாநாட்டில் கட்டுரையைப் படித்து, அதை நூலாக வெளியிட்டவர். உலகத தமிழார் மாநாடுகளிலும் ஆராய்ச்சிக் கட்டுரைகள் படித்துள்ளார்.

அன்புத்தங்கை, அம்மை ஆண்டாள், தமிழ் எழுத்தமைப்பு, வான்வழி வள்ளுவம், மருத நாயகம் என்னும் கம்மந்தன் பூசுபுகான், வான்வழி விருந்து, வான்வழி நாடகங்கள், நாடக நருமலர்கள், சிந்தனைச் செல்வர் சாக்கரட்டீஸ், எளிமைத் தமிழ், தமிழ்ப்பூக்கள், பூவே பூவே, மனக்குரங்கு, கோடப்பிள்ளை குறள் ஆவேரா உரை/ கதிரேசனார் உரை நடைச்சிறப்பு ஆகிய நூலகளைப் படைத்துள்ளார்.

## மேற்கோள்


பகுப்பு:தமிழ் எழுத்தாளர்கள்
இந்திய மாநில விலங்குகளின் பட்டியல்

இந்திய மாநில  விலங்குகளின் பட்டியல்:

இந்தியாவில் சில விலங்குகள் அழியும் நிலையில் உள்ளன. அவற்றில் சில பட்டியலில் உள்ளன.

## இதையும் காண்க
*இந்திய மாநிலப் பறவைகள்
*இந்திய மாநில மரங்களின் பட்டியல்
*இந்திய மாநில மலர்களின் பட்டியல்
*இந்திய மாநிலங்களின் சின்னங்கள்
## மேற்கோள்கள்

## வெளி இணைப்புகள்
* Indian State animals

பகுப்பு:உயிரியல் தொடர்பான பட்டியல்கள்
பகுப்பு:இந்தியப் பட்டியல்கள்
ஓடிப்போனவன் (புதினம்)

**ஓடிப்போனவன்** என்பது க நவசோதி (கணபதிப்பிள்ளை நவசோதி) அவர்களால் எழுதப்பட்ட ஒரு சிறுவர் புதினம் ஆகும். இப்புதினம் கண்டி தமிழ் சங்கத்தினால் வெளியிடப்பட்டுள்ளது. இலங்கையின் முதல் சிறுவர் புதினம் இதுவென அந்தனி ஜீவா தனது பதிப்புரையில் குறிப்பிட்டுள்ளார்.

## இவற்றையும் காண்க

## ஆதாரங்களும் மேற்கோள்களும்


## வெளி இணைப்புகள்

பகுப்பு:1968 தமிழ் நூல்கள்
பகுப்பு:இலங்கைத் தமிழ் நூல்கள்
பகுப்பு:சிறுவருக்கான தமிழ் நூல்கள்
பெயரளவு வட்டி வீதம்

**பெயரளவு வட்டி வீதம்** (Nominal interest rate) என்பது பொருளாதரத்திலும், நிதியியலிலும், பணவீக்க மதிப்பை கணக்கில் கொள்ளாமல் அல்லது கூட்டு வட்டி விளைவுகளைக் கணக்கில் கொள்ளாமல் கணிக்கப்படும் வட்டி வீதமாகும். பயனரால் நுகரப்படும் வட்டியல்லாது பெயரளவில் சொல்லப்படும் ஒரு வட்டி வீதமாகும். பெயரளவு வட்டி வீதத்துடன் பணவீக்கத்தைக் கழிப்பதன் மூலம் உண்மையான வட்டி விகிதத்தைப் (Real interest rate) பெறலாம். உதாரணத்திற்கு, பணவீக்கமும் பெயரளவு வட்டி வீதமும் சமமெனில் உண்மையான வட்டி வீதம் சுழியமாகும்.

## நடைமுறை வட்டியும் பெயரளவு வட்டியும்
ஆண்டொன்றிற்கு 10% வட்டியெனில் பெயரளவு வட்டி விகிதம் என்பது 10% ஆகும். ஆனால் இவ்வட்டி ஆண்டொன்றிற்கு இருமுறை வழங்கப்படுமானால் ஆண்டின் முடிவில் கிடைக்கப்படும் வட்டி 10.25% ஆகும், இது நடைமுறை வட்டி வீதம் (Effective interest rate) என்று அழைக்கப்படுகிறது.

0 மாதத்தில் மதிப்பு - 1000 ரூ
6 மாதத்தில் மதிப்பு - 1050 ரூ
12 மாதத்தில் மதிப்பு - 1102.5 ரூ

பெயரளவு வட்டி = 10%
நடைமுறை வட்டி =  \frac{102.5}{1000} \times 100 = 10.25\%

பெயரளவு வட்டி வீதத்திற்கும்,  நடைமுறை வட்டி வீதத்திற்கும் உள்ள உறவை விளக்கும் சூத்திரம்.

::  r \ = \ (1+i/n)^n - 1

r என்பது  நடைமுறை வட்டிவீதம்
i என்பது பெயரளவு வட்டிவீதம்
n என்பது ஓர் ஆண்டிற்கு வட்டிக் கணக்கிடப்படும் தடவைகள்
:ஆறு மாதத்திற்கு ஒருமுறை வட்டி கணக்கிடப்பட்டால் n = 2
:மாதத்திற்கு ஒருமுறை வட்டி கணக்கிடப்பட்டால் n = 12

பகுப்பு:பொருளியல்
திருமருகல்

**திருமருகல்** (ஆங்கிலம்:*Thirumarugal*) இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டம், நாகப்பட்டினம் வட்டம், திருமருகல் ஊராட்சி ஒன்றியம், திருமருகல் ஊராட்சியில் உள்ள ஒரு வருவாய் கிராமம் ஆகும். திருமருகல் ஊராட்சி ஒன்றியத்தின் வட்டார வளர்ச்சி அலுவலகம் இங்குள்ளது. .

## ஆதாரங்கள்

*தமிழ்நாடு அரசு

பகுப்பு:நாகப்பட்டினம் மாவட்டத்திலுள்ள கிராமங்கள்
பகுப்பு:நாகப்பட்டினம் மாவட்ட ஊராட்சிகள்
செம்பனார் கோயில்

**செம்பனார் கோயில்**  இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தில், தரங்கம்பாடி வட்டத்தில் அமைந்துள்ள ஒரு கிராமம் மற்றும் ஊராட்சி ஒன்றியம் ஆகும்.

## ஆதாரங்கள்

*தமிழ்நாடு அரசு

பகுப்பு:மயிலாடுதுறை மாவட்டத்திலுள்ள கிராமங்கள்
ஒரு விஞ்ஞானப் பார்வையிலிருந்து (நூல்)

**ஒரு விஞ்ஞானப் பார்வையிலிருந்து** என்பது சுஜாதா அவர்களால் எழுதப்பெற்ற நூலாகும். இந்நூலில் குவாண்டம் தத்துவத்தின் அடிப்படைச் சிந்தனைகளை குறிப்பிட்டுள்ளார். ஷிரோடிங்கர், டிப்ராக்ஸி, வான்நாய்மன், டிராக் போன்றவர்களின் கருத்துகளை இதில் குறிப்பிடவில்லை என்று எழுத்தாளர் கூறுகிறார். 

## உள்ளடக்கங்கள்
* புதிய தேவை
* ஆரம்பங்கள்
* நாரத மாயை
* அங்கே பார்வை போவதில்லை
* எதிர்மறைகள்
* இரட்டை வாழ்க்கை
* நிச்சயமில்லாத உறவு
* இயக்கம்
* உள்ளத்தின் உள்
* நீரும் இல்லை நிலவும் இல்லை
* விளிம்பு

## இவற்றையும் காண்க

## ஆதாரங்களும் மேற்கோள்களும்

## வெளி இணைப்புகள்

பகுப்பு:சுஜாதா நூல்கள்
கஞ்சாநகரம்

**கஞ்சாநகரம்** தமிழ்நாடு, மயிலாடுதுறை மாவட்டம், தரங்கம்பாடி வட்டத்திலுள்ள கிராமம். மிகப்பழமையான புராண வரலாற்றைத் தன்னகத்தேக் கொண்ட ஊர். இந்த ஊருடன் சேர்த்து அருகிலுள்ள வைத்தீஸ்வரன் கோயில், பெருமங்கலம், ஆனந்ததாண்டவபுரம், திருநன்றியூர் ஆகிய ஐந்து ஊர்களையும் ஆண்ட சோழ மன்னனின் குறுநிலத் தலைவன் மானக்கஞ்சாரநாயனார் ஆண்ட இடமாதலால் மானக்கஞ்சாரபுரம்-கஞ்சாரநாயனார் புரம் - கஞ்சாநகரம் என மருவிப் பெயர் பெற்றதாகச் செவிவழிச் செய்தி வழங்கி வருகிறது. இங்குள்ள காத்ர சுந்தரேசுவரர் கோயில் மயிலாடுதுறை (முன்னர் நாகப்பட்டின) மாவட்டத்திலுள்ள முக்கியமான சிவாலயங்களில் ஒன்று. 63 நாயன்மார்களில் மானகஞ்சார நாயனார் பிறந்து முக்தி அடைந்த தலம் இது.

## மேலும் பார்க்க
*கஞ்சா நகரம் சுப்பிரமணியசுவாமி கோயில்
## மேற்கோள்கள்

பகுப்பு:மயிலாடுதுறை மாவட்டத்திலுள்ள கிராமங்கள்
இணையக் கணினி நூலக மையம்

**இணையக் கணினி நூலக மையம்** (**OCLC**, *Online Computer Library Center, Inc.*) ஒரு "உலகின் தகவல் அணுக்கத்தை விரிவுபடுத்தவும் தகவலறிவதற்கான செலவுகளைக் குறைக்கவும் நோக்கமாகக் கொண்டு அமைக்கப்பெற்ற இலாபநோக்கற்ற, உறுப்பினர்களுக்கான, கணினி நூலகச் சேவை மற்றும் ஆய்வு அமைப்பாகும்". இது 1967இல்  **ஓகையோ கல்லூரி நூலக மையம்**, எனத் தொடங்கப்பட்டது. இந்த அமைப்பு தனது உறுப்பின நூலகங்களின் துணையுடன் உலகின் மிகப்பெரிய இணைய பொதுவணுக்கப் பட்டியலான வேர்ல்டுகேட்டை உருவாக்கி பராமரிக்கிறது. இந்த கூட்டுறவு அமைப்பின் உறுப்பினர்களாக 170 நாடுகளில்  72,000 நூலகங்களும் ஆவணக் காப்பகங்களும் அருங்காட்சியகங்களும் உள்ளன.

## மேற்சான்றுகள்

## வெளி இணைப்புகள்
* 
* வேர்ல்டுகேட்டு
* திறவெளி வேர்ல்டுகேட்டு திட்டம்

பகுப்பு:நூலகங்கள்
2013 மத்திய தரைக் கடல் புலம்பெயர்வு கப்பல் விபத்து

**2013 மத்திய தரைக் கடல் புலம்பெயர்வு கப்பல் விபத்து** என்பது (*2013 Mediterranean Sea migrant shipwreck*) அக்டோபர் 3, 2013 அன்று புலம்பெயர்வோரை ஏற்றிக் கொண்டு லிபியாவிலிருந்து இத்தாலிக்குச் சென்று கொண்டிருந்த ஒரு கப்பல் இத்தாலியின் *லாம்பெடுசா* எனும் தீவில் மூழ்கிய நிகழ்வைக் குறிக்கிறது. இதில் 134 பேர் உயிரிழந்தனர். 
இத்தாலியக் கடலோரக் காவல் படையினரால் உயிர்பிழைத்த 140 பேர் காப்பாற்றப்பட்டனர். மேலும், 500 பேர் படகில் இருந்ததாக நம்பப்படுகிறது. அந்தப் கப்பல் லிபியாவின் மிஸ்ரடாவிலிருந்து வந்தது எனவும் ஆனால் அதிலிருந்த புலம்பெயர்வோர் பலரும் சோமாலியாவையும் எரிட்ரியாவையும் சேர்ந்தவர்கள் எனவும் அறியப்படுகிறது.

## நிகழ்வு
கப்பல் பயணத்தைத் தொடங்குகையில் அதில் 500க்கும் மேற்பட்டோர் இருந்ததாக அறியப்படுகிறது. மேலும், அது லாம்பெடுசாவிலிருந்து கால் மைல் தூரம் சென்றதுமே அதன் பொறியில் (engine) கோளாறு ஏற்பட்டது அறியப்பட்டது. எனவே, அருகிலிருந்த கப்பல்களுக்கு அறிவிக்கும்பொருட்டு அப்படகில் ஒரு போர்வை பற்றவைக்கப்பட்டது. ஆனால், அது நிலைமையை மேலும் தீவிரமாக்கியது. அப்போர்வையின் தீயால் அங்கிருந்த பெட்ரோல் பற்றிக் கொண்டது. எனவே, கப்பல் மேலும் வேகமாக மூழ்கத் தொடங்கியது. நெருப்பிலிருந்துப் பிழைப்பதற்காக மக்களுள் பலரும் கடலில் குதித்தனர். மேலும், பலர் படகின் ஒரே இடத்தில் குவியத் தொடங்கினர்.  குறைந்தது 250 பேர் காணாமல் போனதாக அறிவிக்கப்பட்டது.

## விளைவுகள்
திருத்தந்தை பிரான்சிசு டுவிட்டரில் "லாம்பெடுசா கப்பல் விபத்தில் பாதிக்கப்பட்டோருக்காக கடவுளை நோக்கி வேண்டுதல் செய்யக்" கேட்டுக்கொண்டார். இத்தாலியப் பிரதமர் என்ரிக்கோ லெட்டா "ஒரு மிகப்பெரும் விபத்து" என்று டுவிட்டரில் கூறியுள்ளார். அகதிகளுக்கான ஐக்கிய நாடுகள் உயர் மேலாளர் (United Nations High Commissioner for Refugees) அன்டோனியோ குட்டெரெஸ் இத்தாலியக் கடலோரக் காவல் படையின் உடனடி செயல்பாட்டினைப் பாராட்டினார்.

இத்தாலியத் துணைப் பிரதமர் ஏஞ்செலினோ அல்ஃபானோ அகதிகளின் வருகையைச் சமாளிக்க ஐரோப்பிய உதவியை நாடி வேண்டுகோள் விடுத்துள்ளார். அதனை "ஐரோப்பிய துயரம்" என்றும் அறிவித்தார்.

## மேற்கோள்கள்

பகுப்பு:2013 கப்பல் விபத்துகள்
பகுப்பு:இத்தாலியில் விபத்துகள்
மேகக்கணிமை வழிக் கல்விமுறை

**மேகக்கணிமை வழிக் கல்விமுறை** இந்தியாவில் முதன் முதலாக தமிழ்நாட்டின் தலைநகரான சென்னையில் எம்.ஜி.ஆர். நகரில் அமைந்துள்ள அரசு உயர்நிலைப்பள்ளியில் துவங்கி வைக்கப்பட்டது.

## மேகவழிக்கல்வி முறை
மேகவழிக்கல்வி முறை என்பது மேகக் கணிமையின் மூலம் கணிமைத் திறனை இணையம் ஊடாக பெறக்கூடிய ஒரு ஏற்பாடு ஆகும். கணிமைத் திறன் தொழில்நுட்பம் தற்போதைய காலங்களில் மனித சக்திக்கு அப்பாற்பட்டு நேரத்தையும் காலத்தையும் சுருக்கி கல்வியை மேன்மைப்படுத்தும் விதமாக அமைந்து உதவுகிறது.

## பயன்
மேகவழி கணினியின் பயன்பாட்டு முறை தொழில் துறைக்கும், பாதுகாப்பு துறைக்கும் பல வழிகளில்  பயன்பட்டு வருகிறது. இப்பயன்பாடு கல்விக்காக இந்தியாவிலேயே முதன்முறையாக தமிழகத்தில் அரசு பள்ளிகளில் வழங்கப்படுவது குறிப்பிடத்தக்கது. இதன் மூலம் அரசு பள்ளிகளின் தரம் உயரும் வாய்ப்பு உள்ளது. ஒரு ஊரில் அமைந்துள்ள பள்ளியில் நடக்கும் பாடத்தை வெகு தொலைவில் அமைந்துள்ள பள்ளியில் பயிலும் மாணவ மாணவிகளும் மேகவழிக்கணினி மூலம் அறிந்து கொள்ளலாம். இதன் மூலம் தரமான ஆசிரியர்களின் கற்பித்தல் எளிதில் அனைத்து பள்ளிகளுக்கும் அனைத்து மாணவர்களுக்கும் கிடக்கும்.

## முதல் பயனர் பள்ளிகள்
அரசு உயர்நிலைப்பள்ளி, எம்.ஜி.ஆர். நகர், சென்னை; அரசு மகளிர் உயர்நிலைப்பள்ளி, திருபெரும்புதூர்  ஆகிய இரு பள்ளிகளில் முதன் முதலாக மேகவழிக் கணினிக் கல்வி துவங்கி வைக்கப்பட்டுள்ளது.

## மேற்கோள்

பகுப்பு:மேகக் கணிமை
பகுப்பு:தமிழ்நாட்டில் கல்வி
திண்மவாரையன்

thumbnail|வலது|திண்மவாரையன்
**திண்மவாரையன்** அல்லது **ஸ்டீரேடியன்** (steradian அல்லது squared radian) என்பது ஒரு திண்மக்கோண அளவினைக் (solid angle) குறிக்கப் பயன்படும் அலகு ஆகும். அனைத்துலக முறை அலகுகளில் திண்மக் கோளத்தின் அலகு திண்மவாரையன். இவ்வலகின் குறியீடு *sr*.

### வரையறை
குறிப்பிட்ட r அலகு ஆரமுள்ள கோளத்தின் மையத்தில், A =  r2 பரப்பளவுள்ள அக்கோளத்தின் புறப்பரப்பின் ஒரு பகுதி ஏற்படுத்தும் கோணம் ஒரு திண்மவாரையன் ஆகும்.

## சான்று


பகுப்பு:வடிவவியல்
பகுப்பு:கோண அலகுகள்
பகுப்பு:SI அலகுகள்
சிவண்

**சிவண்** என்பது வழக்கிறந்த பண்டைய தமிழ்ச்சொற்களில் ஒன்று. சங்க இலக்கியங்களில் இது கையாளப்பட்டுள்ள பாங்கையும் பொருளையும் இந்த நிரலில் காணலாம்.
## நிரல்

## அடிக்குறிப்பு

பகுப்பு:சொல்விளக்கம்
பாச்சூர் (திருச்சிராப்பள்ளி)

**பாச்சூர் ** (PACHUR ), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம் மணச்சநல்லூர் வட்டம், மண்ணச்சநல்லூர் ஊராட்சி ஒன்றியம்  கோவத்தகுடி ஊராட்சியில் இருக்கும் கிராமம் ஆகும். 

இங்கு பல இன மக்கள் வசித்து வருகிறார்கள்.

கோவில்கள்:-

புகழ்பெற்ற காத்தவராயன் கோயில்,
மாரியம்மன் கோவில்,
சிவன் கோவில்.

இந்த ஊர் அரிவாள் செய்யும் தொழிலுக்கு பெயர் பெற்றது.

## மேற்கோள்கள்

## வெளி இணைப்புகள்
*விக்கிமேப்பியாவில் பாச்சூர் அமைவிடம்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
இ. மகாதேவா

**தேவன் - யாழ்ப்பாணம்** (செப்டம்பர் 27, 1924 - திசம்பர் 8, 1982) என்ற பெயரில் எழுதி வந்த **இளையப்பா மகாதேவா** ஈழத்து எழுத்தாளரும், பேச்சாளரும், ஆசிரியரும் ஆவார். யாழ்ப்பாணம் இந்துக் கல்லூரியின் ஆசிரியரான இவர் புதினங்கள், நாடகங்கள், சிறுகதைகள், அறிவியல் புதினங்கள், கட்டுரைகள் எனப் பலதும் எழுதி வந்தவர்.

## இளமைக் காலமும், பணியும்
தேவன் யாழ்ப்பாணம், நாவலர் வீதியில் வாழ்ந்து வந்தவர். இலண்டன் மெட்ரிக்குலேசன் சோதனையில் சித்தியடைந்த தேவன் தனது 19வது அகவையில் உடுவில் மான்ஸ் பாடசாலையில் ஆசிரியராகப் பணியில் சேர்ந்தார். பின்னர் மகரகமை ஆசிரியப் பயிற்சிக் கலாசாலையில் சேர்ந்து ஆசிரியப் பயிற்சி பெற்று, உரும்பிராய் இந்துக் கல்லூரியில் ஆசிரியராகச் சேர்ந்தார். பயிற்சியை முடித்த பின்னர் யாழ்ப்பாணம் இந்துக் கல்லூரியில் ஆசிரியர் பணியில் சேர்ந்தார். மனைவியின் பெயர் பரமேசுவரி, இசை ஆசிரியையாகப் பணியாற்றியவர். இவர்களுக்கு மூன்று ஆண், இரண்டு பெண் பிள்ளைகள். தேவன் தனது 58வது அகவையில் ஆசிரியப் பணியில் இருந்து ஓய்வு பெற்றார்.

## எழுத்துலகில்
தேவன் யாழ்ப்பாணம் 1944 ஆம் ஆண்டு முதல் எழுதி வந்தார். இவர் எழுதிய சிறுகதைகள் ஈழகேசரி, சுதந்திரன், வீரகேசரி, தினகரன், ஈழநாடு, பிரசன்ன விகடன், கலைச்செல்வி முதலான இதழ்களில் வெளிவந்துள்ளன. ஒரு குடும்பத்தின் மூன்று தலைமுறைகளை வைத்து *கேட்டதும், நடந்ததும்* என்ற புதினத்தை எழுதினார். தமிழகத்தின் சுதர்சன் வெளியீட்டாளர்கள் இவரின் *வாடிய மலர்கள்* என்ற புதின நூலை வெளியிட்டார்கள். காந்தியக் கதைகள்" என்ற தொகுதியிலும் (1969) இவரின் சிறுகதைகள் இடம்பெற்றன. யாழ்ப்பாண எழுத்தாளர் சங்கத்தின் உபதலைவராகவும் செயற்பட்டிருக்கின்றார். அக்காலத்தில் ஆனந்த விகடன் இதழின் ஆசிரியராக இருந்த நகைச்சுவை எழுத்தாளர் தேவனிடம் இருந்து வேறுபடுத்துவதற்காக தேவன் - யாழ்ப்பாணம் என்ற பெயரைத் தன் புனைப்பெயராக வைத்துக் கொண்டார். டிரசர் ஐலண்டு என்னும் பிரபல ஆங்கிலப் புதினத்தை "மணிபல்லவம்" என்ற பெயரில் தமிழாக்கம் செய்து வெளியிட்டார். இந்நூல் அக்காலத்தில் உயர்தர வகுப்புப் பாடப் புத்தகமாகப் பயன்படுத்தப்பட்டது.

## மொழிபெயர்ப்பாளர்
ஆங்கிலப் பேச்சாளர்களின் உரைகளை சமகாலத்தில் தமிழில் மொழிபெயர்ப்பதில் வல்லவராக இருந்தார் தேவன். ஜெயபிரகாஷ் நாராயண் யாழ்ப்பாணம் வந்தபோது அவரது பேச்சை தமிழில் மொழிபெயர்த்துப் பாராட்டைப் பெற்றார். பிரதமர் டட்லி சேனநாயக்காவின் யாழ்ப்பாணப் பயணங்களில் அவரின் பேச்சுக்களைத் தமிழில் மொழிபெயர்த்தார்.

## எழுதிய நாடகங்கள்
*தென்னவன் பிரமராயன்
*விதி
*இரு சகோதரர்கள்
*பத்தினியா பாவையா
*வீரபத்தினி\
*நளதமயந்தி

## புதினங்கள்
*வாடிய மலர்கள்,
*மணிபல்லவம்,
*கேட்டதும் நடந்ததும் (1956, 1965)
*அவன் சுற்றவாளி (குறும் புதினம், 1968)

## சிறுகதைத் தொகுதிகள்
*தேவன் – யாழ்ப்பாணம் சிறுகதைகள்

## கட்டுரை நூல்கள்
*வானவெளியில் (அறிவியல் கட்டுரைகள், 1958)

## மறைவு
இ. மகாதேவா 1982 திசம்பர் 8 புதன்கிழமை இரவு யாழ்ப்பாணம் பொது மருத்துவமனையில் தனது 58-வது அகவையில் காலமானார்.

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:1924 பிறப்புகள்
பகுப்பு:1982 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஆசிரியர்கள்
அசோகு

**அசோகு** அல்லது **அசோகம்** அல்லது **ஆயில** (*Ashoka tree*; *Saraca asoca*) என்பது *பபசியா* குடும்பத்தைச் சேர்ந்த *கசல்பினியோடே* துணைக் குடும்பத் தாவரமாகும். இம் மரம் இந்திய துணைக் கண்டத்திலும் அதனையொட்டிய பகுதிகளிலும் உள்ள கலாச்சார பாரம்பரியத்துடன் தொடர்புபட்டது.

## விளக்கம்

அசோக மரம் மழை அதிகம் உள்ள காடுகளில் பெரிதும் காணப்படுகின்றன. விந்திய மலை தொடரின் தெற்கு  மத்திய பகுதிகளில் (ஆந்திர, கர்நாடக, நீலகிரி, மத்திய மேற்கு தொடர்ச்சி மலை) இவைகள் பரவிக் கிடக்கின்றன.

அழகிய தோரணம் போல கவிழ்ந்து தொங்கும் அடர்ந்த இலைகள் , இனிய நாற்றம் உடைய மலர்கள், அசோக மரத்தின் சிறப்பு அம்சங்கள். எபோழுதும் பச்சை பசேல் என்று , சிறிய அடர்த்தியான இலைகளை  கொண்டவை.

இதன் பூ பூக்கும் காலம் சுமார் (பிப்ரவரி முதல் அப்ரைல்). அசோக மலர்கள் கனமாகவும் கொத்து கொத்துதாக இருக்கும். இதன் நிறம் ஆரஞ்-மஞ்சள் , காயக்காய சிவப்பு நிறமாக மாறும்.

இவை காட்டு மரம், அனால் அழிந்து போகும் கட்டதில் உள்ளது. தான்தோணியாக தோன்றுவது அரிதாகவே உள்ளது.அனால் தனித்து நட்ட மரங்கள் இப்பவும் மத்திய, கிழக்கு ஹிமாலய அடிவாரத்தில் ,மற்றும் மும்பை வடக்கு பகுதிகளிலும் காணப்படுகின்றன.

சில சாதி(வகை) மரங்களே உள்ளன. ஒரு வகை, பெரிதாகவும் பரந்தும் இருக்கின்றன. இன்னொரு வகைகையான குழாய் வடிவம் கொண்ட மரங்கள் அதிகமாக இப்பொழுது சாகுபடி செய்யபடுகின்றன.

## மருத்துவ குணங்கள்
ரத்தபேதி, சீதபேதி, மாதவிலக்குக் கோளாறுகள் (வெள்ளைப்படுதல், மாதவிடாயில் உண்டாகும் வயிற்றுவலி, மாத விலக்கில் அதிக ரத்தப்போக்கு), சர்க்கரை நோய், பித்த நோய்கள், இரத்த அழுத்தம், கருப்பைக் கோளாறுகள் (அடிக்கடி உண்டாகும் கருச்சிதைவு, கருப்பை பலவீனம், கருப்பையில் கட்டி, கருப்பை வீக்கம், கருப்பையில் சதை வளர்ச்சி, கரு சரியான நேரத்தில் கருப்பைக்கு வராத நிலை, சினைப்பையில் உண்டாகும் நீர்க்கட்டி, சினைப்பையையும் கருப்பையையும் இணைக்கும் பாலோப்பியன் குழாய்களில் உண்டாகும் குறைபாடுகள்), சிறுநீரக வியாதிகள், சிறுநீரகக் கல் போன்ற வியாதிகளை அசோக மரம் குணமாக்கும்.

## மேற்கோள்கள்

பகுப்பு:மூலிகைகள்
பகுப்பு:மரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பகுப்பு:இந்து சமய புனித மரங்கள்
பகுப்பு:தமிழ்நாட்டின் தாவரங்கள்
காத்தவராயன் கதைப்பாடல் (நூல்)

**காத்தவராயன் கதைப்பாடல்** நா. வானமாமலை அவர்களால் தொகுத்து, ஆய்வு செய்து எழுதப்பெற்ற நூலாகும்.  இந்த நூலில் வானமாமலை தன்னுடைய ஆய்வு குறித்த கட்டுரையையும், கதைப்பாடலையும் தொகுத்துள்ளார். 

நாட்டார் வழக்காற்றியல் குறித்து கதைப்பாடல்களில் அதிகம் பேசப்படுகின்றன. வண்ணார்கள் பற்றிய குறிப்புகள் இந்நூலில் இடம்பெற்றுள்ளதாகவும், அவை முக்கியமான வரலாற்று ஆவணமென்றும் தி இந்து தமிழ் நாளிதழில் பார்க்கத் தகாதவர்களாக்கப்பட்ட மனிதர்கள் என்ற கட்டுரையில்  வெ. சந்திரமோகன் கூறுகிறார். 

இந்நூலை மதுரைப் பல்கலைக்கழகம்  வெளியிட்டுள்ளது. இந்நூலில் காத்தவராயன் என்பவரின் வரலாற்றை பதிவு செய்யும் நாட்டார் கதைப்பாடல் இடம்பெற்றுள்ளது.

## உள்ளடக்கங்கள்
* காத்தவராயன் கதைப்பாடல்
* நன்றியுரை
* கதைப்பாடல்
* குறிப்புகள்

காத்தவராயன் கதைப்பாடல் - இப்பகுதியில் காத்தவராயன் கதைப்பாடல் குறித்து தன்னுடைய ஆய்வினையும், கருத்தையும் வெளிப்படுத்துகிறார். 

நன்றியுரை - மதுரைத் திட்டத்திற்கு நன்றி தெரிவித்தல்.

கதைப்பாடல் - கதைபாடலின் தொகுப்பு

குறிப்புகள்- கதைபாடலின் சொற்கள் சிலவற்றுக்கான பொருள், பிற பாடலுடன் ஒப்புமை, விளக்கம் ஆகியவை நிறைந்தது.

## ஆதாரங்கள்


## வெளி இணைப்புகள்
* காத்தவராயன் கதைப்பாடல் - ந வானமாமலை
* நூலகம் தளத்தில் இலவச தரவிரக்கம்

பகுப்பு:இந்தியத் தமிழ் நூல்கள்
பகுப்பு:நாட்டுப்புறவியல் தமிழ் நூல்கள்
கோயில்பதாகை

**கோயில்பதாகை** (*Koilpathagai*) தமிழ் நாட்டின் திருவள்ளூர் மாவட்டம், ஆவடி வட்டத்தில் ஆவடி மாநகராட்சியில் உள்ளது. இங்குள்ள சுந்தரராஜ பெருமாள் கோவில் பழமை வாய்ந்ததோடு இந்து அறநிலையத்துறை கட்டுப்பாட்டின் கீழ் உள்ளது.

## மேற்கோள்கள்

பகுப்பு:திருவள்ளூர் மாவட்டத்திலுள்ள கிராமங்கள்
உத்திரம் திருநாள் மார்த்தாண்ட வர்மா

வஞ்சிபால உத்திரம் திருநாள் மார்த்தாண்டவர்மா என்பவர் குலசேகரர்  பரம்பரையில் வந்த திருவாங்கூர் அரசராவார். பத்தொன்பதாம் நூற்றாண்டில் திருவிதாங்கூர் அரசராக விளங்கியவர். கேரள சங்கீதத்தின் சக்கரவர்த்தியாயிருந்த சுவாதி திருநாள் அரசரின் தம்பி இவர். சுவாதி திருநாள் இறந்தபின் அரசரானார். 

## சான்றுகள்


பகுப்பு:1814 பிறப்புகள்
பகுப்பு:1860 இறப்புகள்
பகுப்பு:திருவிதாங்கூர் மன்னர்கள்
சிக்கில் சகோதரிகள்

**சிக்கில் சகோதரிகள்** (Sikkil Sisters – Kunjumani & Neela) என்றறியப்படும் *குஞ்சுமணி*யும், *நீலா*வும், புல்லாங்குழல் கலைஞர்கள் ஆவர். இவர்கள் 1962 முதல் புல்லாங்குழல் கச்சேரிகள் நடத்தினர். இவர்களின் தந்தையும் மிருதங்க கலைஞருமான ஆழியூர் நடேச அய்யரிடமும், மாமா ஆழியூர் நாராயணசாமி ஐயரிடமும், சிக்கில் குஞ்சுமணி புல்லாங்குழல் வாசிக்கக் கற்றார். குஞ்சுமணியும் நீலாவும் அவர்களுடைய ஒன்பதாம், எட்டாம் வயதுகளில் கச்சேரிகள் நிகழ்த்தத் தொடங்கினர். குஞ்சுமணி நிகழ்ச்சிகளை தனியாக நிகழ்த்தத் தொடங்கியிருந்தாலும், பெரும்பாலான கலைநிகழ்ச்சிகளைத் தன் தங்கை நீலாவுடன் இணைந்தே நிகழ்த்தினார். இவர்கள் அனைத்திந்திய வானொலியின் முதுபெரும் கலைஞர்கள் ஆவர். பல்வேறு கலைநிகழ்ச்சிகளை நிகழ்த்தியுள்ளனர். சிக்கில் குஞ்சுமணி 2010 நவம்பர் 13 ஆம் நாள் சென்னையில் தன் 83 ஆம் வயதில் இறந்தார்.

## விருதுகளும் பட்டங்களும்
* கலைமாமணி - 1973 தமிழ்நாடு சங்கீத நாடக சங்கம்
* சங்கீத நாடக அகாதமி விருது  - 1989 
* சங்கீத சூடாமணி விருது - 1994 ஸ்ரீ கிருஷ்ண கான சபா
* சங்கீத கலாசிகாமணி விருது - 1997 தி இந்தியன் ஃபைன் ஆர்ட்ஸ் சொசைட்டி
* சங்கீத கலாநிதி - 2002
* பத்மசிறீ - 2004

## சான்றுகள்

## வெளி இணைப்புகள்
* சிக்கில் சகோதரிகளுடன் நேர்முகம் 
* சிக்கில் சகோதரிகளுடன் நேர்முகம்.

பகுப்பு:கருநாடக இசை புல்லாங்குழல் கலைஞர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
இம்பூறல்

**இம்பூறல்** அல்லது **சாயவேர்** அல்லது **சிறுவேர்** அல்லது **இன்புறாவேர்** (*chay root* அல்லது *choy root*; *Oldenlandia umbellata*) என்பது இந்தியாவை தாயகமாகக் கொண்ட ஓர் குறை வளர்ச்சித் தாவரமாகும். இரண்டு வருடத் தாவரத்தின் வேர்த் தோலிலிருந்து சிவப்பு சயத்தை எடுக்க முடியும். முன்னர், இதன் வேர்ச் சாயம் சாயமூன்றியுடன் சேர்க்கப்பட்டு பருத்தி, கம்பளி, பட்டு ஆகியவற்றின் சிவப்பு நிற வேலைப்பாடுகளில் பாவிக்கப்பட்டது. இது மூலிகையாகவும் பயன்படுகிறது. இத்தாவரம் இந்தியாவின் கோரமண்டல் கரைகளில் வளர்கிறது.
## விளக்கம்
இம்பூறலானது மொட்டு அளவில் சிறு மலர்களைக் கொண்ட சின்னஞ் சிறு தாவரம் ஆகும். இது ஈட்டி வடிவச் சிறு இலைகளையும் வெள்ளை நிற மலர்களையும் கொண்டிருக்கும். இதில்  குயினோன்கள் (Quinones), அலிசாரின் (Alizarin) போன்ற தாவரவேதிப் பொருட்கள் உள்ளன.

## உசாத்துணை

பகுப்பு:மூலிகைகள்
கேளி

**கேளி** ஜான்பாலின் திரைக்கதையில் பரதன் இயக்கி,  1991-ல் வெளியான மலையாளத் திரைப்படம்.

## பங்காற்றியோர்
* ஜெயராம் .. நாராயணன் குட்டி
* சார்மிள .. ஸ்ரீதேவி
* இன்னசெண்ட் .. லாசர்
* நெடுமுடி வேணு .. றொமான்ஸ் குமாரன்
* முரளி .. அப்பூட்டி
* லளிதா .. சிமந்தினி
* சுகுமாரி .. முத்தச்சி
* பாலன் கே. நாயர் .. ராமன் குட்டி நாயர்
* உண்ணிமேரி .. மிசஸ் மேனன்
* சியாம் .. ஹேமா
* அடூர் பவானி .. பாறுவம்மா
* மாளா அரவிந்தன்

## பாடல்கள்

## இணைப்புகள்
* 
* 

பகுப்பு:1991 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
சத்யம் பறயுன்ன கள்ளன்

ஹபீப் தன்வர் எழுதிய நாடகம், சரண்தாஸ் சோர் மலையாளத்தில் நாடகமாக எழுதி இட்ட பெயரே **சத்யம் பறயுன்ன கள்ளன்**. திருவனந்தபுரம் அட்சரகலாவில் இந்நாடகத்தை ராஜன் கிழக்கநேலா தயாரித்தார். மீநம்பலம் சந்தோசு இயக்கிய இந்நாடகத்தில் சுனில் பூமடம் கள்ளன் வேடத்தில் நடித்தார்.  காவாலம் நாராயணபணிக்கர் தயாரித்த பாடல்கள் 

ராஜஸ்தானி நாடோடி வாய்மொழிக்கதையைத் திருத்தி, ஹபீப் தன்வர் இயக்கிய நாடகமே இது. 1975-இல் தொடங்கப்பட்டது இந்தியாவில் ஆயிரத்திற்கும் அதிகமான முறை திரையிடப்பட்டது.

## சான்றுகள்

பகுப்பு:மலையாள நாடகங்கள்
பர்லோ (ஐக்கிய அமெரிக்கா)

ஐக்கிய அமெரிக்காவில்   தங்களது பொருளாதார நிலை அல்லது நாட்டின் பொருளாதார நிலை போன்ற சிறப்புக் காரணங்களுக்காக  நிறுவனங்கள் ஊழியர்களுக்கு தற்காலிகமாக ஊதியமில்லா விடுப்புத் தருவது   **பர்லோ ** ( *furlough* ;  டச்சு மொழியிலிருந்து: "verlof", *leave of absence*) என்று அழைக்கப்படுகிறது.  இத்தகைய தானாக இயல்கின்ற விடுப்புக்கள்  குறைந்த காலத்திற்கோ நெடுங்காலத்திற்கோ இருக்கலாம். இவ்வாறு பாதிக்கப்பட்ட ஊழியர்கள் தற்காலிகமாக வேறு வேலை தேடுவதும் உண்டு.

## கூட்டரசு
ஐக்கிய அமெரிக்காவில் கூட்டரசுப் பணியாளர்களுக்கான பர்லோக்கள் திடீரென்றும் உடனடியாகவும் நேர்வதுண்டு. பெப்ரவரி 2010இல் இவ்வாறான ஓர் நிகழ்வு ஏற்பட்டது.  அந்த ஆண்டில் மேலவையின் ஒற்றை  மறுப்பினால் நெருக்கடி நிதி முறைமைகள் பின்பற்ற வேண்டியதாயிற்று.  இதனால் போக்குவரத்துத் துறையின் 2000 கூட்டரசுப் பணியாளர்கள் உடனடியாக  மார்ச்சு 1, 2010 முதல் பர்லோவில் செல்ல வேண்டியதாயிற்று.  ஐக்கிய அமெரிக்காவின் நெடுங்கால மூடுதல் திசம்பர் 16, 1995 முதல் சனவரி 6, 1996 வரை நடந்தது. இந்தக் காலத்தில்  இன்றியமையாது எனப்படாத சேவைகள் முடங்கின; தேசிய நல கழகம், ஐக்கிய அமெரிக்கா, நுழைவாணை மற்றும் கடவுச்சீட்டு செயல்பாடு, பூங்காக்கள், மற்றும் பிற சேவைகள் மூடப்பட்டன.

2011ஆம் ஆண்டிலும் வான்வழிப் போக்குவரத்து நிர்வாகத்திற்கான வரவுசெலவுத் திட்டத்தை நாடாளுமன்றம் ஏற்காததால் சூலை 22, 2011 முதல் 4000 பணியாட்கள் பர்லோவில் செல்ல வேண்டியதாயிற்று.  

இந்நிலை மீண்டும் அக்டோபர் 1, 2013 அன்று எழுந்துள்ளது.
## மேற்சான்றுகள்

பகுப்பு:தொழிலாளர்
பகுப்பு:விடுமுறை நாட்கள்
முதலமைச்சர் (இலங்கை)

இலங்கையில் **முதலமைச்சர்** (*Chief Minister*) எனப்படுபவர் மாகாண மட்டத்தில் அமைந்த உள்ளூராட்சியின் தலைவராகத் தெரிவு செய்யப்படுபவரைக் குறிக்கும். மாகாண சபையின் ஆட்சிக்குட்பட்ட நிறைவேற்று அதிகாரங்களை இவர் கொண்டிருப்பார். மாகாண சபையில் அதிக இடங்களைக் கொண்டிருக்கும் கட்சி அல்லது அரசியல் கூட்டணியின் உறுப்பினர்கள் முதலமைச்சரைத் தேர்ந்தெடுப்பர். மாகாண சபையின் ஆறு ஆண்டுகால ஆட்சிக் காலத்திற்கு இவர் பதவியில் இருக்கலாம். மாகாண ஆளுநர் குறிப்பிட்ட மாகாணத்தின் தலைவராக இருப்பார், ஆனால் அவர் பொதுவாக சம்பிரதாயபூர்வப் பணிகளிலேயே ஈடுபடுவார்.

இலங்கையின் ஒன்பது மாகாணங்களுக்கும் ஒன்பது முதலமைச்சர்கள் பதவியில் உள்ளனர்.

## தற்போதைய முதலமைச்சர்கள்

## அதிகாரங்கள் தொடர்பான தீர்ப்புகள்
*மாகாண பிரதம செயலாளருக்கு உத்தரவிடும் அதிகாரம் நடுவண் அரசின் பொதுச் சேவை ஆணைக்குழுவுக்கே உண்டு என்றும், அவ்வதிகாரம் மாகாண முதலமைச்சருக்கு இல்லை என்றும் இலங்கை உயர்நீதிமன்றம் 2014 ஆகத்து 4 இல் தீர்ப்பளித்தது. வட மாகாண முதலமைச்சர் சி. வி. விக்னேசுவரனுக்கு எதிராக மாகாண செயலாளர் விஜயலட்சுமி ரமேஸ் இவ்வழக்கைத் தொடுத்திருந்தார்.

## இவற்றையும் பார்க்க
*இலங்கை மாகாண ஆளுனர்கள்

## மேற்கோள்கள்

## வெளி இணைப்புகள்
*

பகுப்பு:இலங்கை மாகாண முதலமைச்சர்கள்
ஐந்து மாநில சட்டமன்றத் தேர்தல், 2013

**2013 ஐந்து மாநில சட்டமன்ற தேர்தல்** என்பது தில்லி, மத்தியப் பிரதேசம், சத்தீசுகர், மிசோரம், இராச்சசுத்தான் ஆகிய மாநிலங்களுக்கு நவம்பர் மற்றும் டிசம்பர் மாதங்களில் தேர்தல் நடைபெறுவதை குறிக்கும். இதற்கான அறிவிப்பை இந்தியத் தேர்தல் ஆணையம் அறிவித்துள்ளது. .சட்டிசுகர் மாநிலத்திற்கு இரண்டு கட்டங்களாக தேர்தல் நடைபெறும் என்றும் மற்ற நான்கு மாநிலங்களுக்கு ஒரே கட்டத்தில் தேர்தல் நடைபெறும் ,  அனைத்து மாநிலங்களின் வாக்கு எண்ணிக்கை டிசம்பர் 8 அன்று நடைபெறும் என்றும் தேர்தல் ஆணையம் அறிவித்துள்ளது.

இத்தேர்தலிலேயே முதன் முறையாக வாக்காளர்களுக்கு எந்த வேட்பாளருக்கும் வாக்கு இல்லை என்னும் தெரிவு இடம்பெறுகிறது.  இத்தேர்தலில் ஐந்து மாநிலங்களிலும் 630 சட்டமன்ற தொகுதிகளும்  11 கோடி வாக்காளர்களும் உள்ளனர் என்று தேர்தல் ஆணையர் சம்பத்து கூறியுள்ளார்.  1,30,000 வாக்குச்சாவடிகள் இத்தேர்தலில் பயன்படும் என்றும் தேர்தல் ஆணையம் கூறியுள்ளது. 

மிசோரம் மாநில தேர்தலை தேர்தல் ஆணையம் டிசம்பர் 4க்கு பதில் நவம்பர் 25க்கு நகர்த்தியுள்ளது. தேர்தல் முடிவுகள் ஒரு நாள் தாமதமாக டிசம்பர் 9 அன்று வெளிவரும்.

ஏற்காடு சட்டமன்றத்திற்கான இடைத்தேர்தல் டிசம்பர் 4 அன்று நடைபெறும். அதிமுகவின் சார்பில் பெ. சரோசாவும் திமுகவின் சார்பில் மாறனும் போட்டியிடுகிறார்கள்.

குசராத் மாநில சூரத் மேற்கு சட்டமன்றத்திற்கான இடைத்தேர்தல் டிசம்பர் 4 அன்று நடைபெறும். அருணாச்சலப்பிரதேசத்தின் டம்பக் சட்டமன்றத்திற்கான இடைத்தேர்தல் அக்டோபர் 31 அன்றும் வாக்கு எண்ணிக்கை நவம்பர் 4 அன்றும் நடைபெறும்

## தில்லி

## மத்தியப் பிரதேசம்

## இராச்சசுத்தான்

## சத்தீசுகர்

## மிசோரம்

## மேற்கோள்கள்


பகுப்பு:இந்தியச் சட்டமன்றத் தேர்தல்கள்
பகுப்பு:2013 தேர்தல்கள்
இசங்கு

**இசங்கு** (*Azima tetracantha*; *Monetia barlerioides*) என்பது சல்வடோராசியா குடும்பத்தைச் சேர்ந்த ஒரு தாவரம் ஆகும். இது மூலிகையாகப் பயன்படுகிறது. இதன் இலை, வேர், பட்டை முதலியன மூச்சு, தோல் நோய்களைக் குணமாக்கப் பயன்படுகின்றன. இதனை **இயங்கு**, **குண்டலி**,  **கோல்**, **மீச்செங்கன்**, **முள்சங்கு** என்ற பெயர்களிலும் அழைக்கின்றனர்.

## உசாத்துணை

## நூல் பட்டியல்
* 

## வெளியிணைப்பு
*Germplasm Resources Information Network: ''Monetia barlerioides'' 
* feb10thendral-15.pdf 

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
பீசாங் கோரேங் (வாழைப்பழக் கொக்கோய்)

**பீசாங் கோரேங் **  (இந்தோனேசிய / மலேசிய மொழியில்  *வறுத்த வாழை என்று பொருள்.)*  பெரும்பாலும் இந்தோனேசியா, மலேசியா, பிலிப்பைன்ஸ் (இது டகலொக் மொழியில்   *saging pritong* என்று  அழைக்கப்படுகிறது) மற்றும் சிங்கப்பூர் போன்ற நாடுகளில் ஒரு  சிற்றுண்டி உணவாக அறியப்படுகின்றது. சிங்கப்பூர் மற்றும் மலேசியா நாட்டின் சில பகுதிகளில் இது "கோரேங் பீசாங்* என்றும்  அழைக்கப்படுகின்றது. அதன் பொருள் பொறிக்கப்பட்ட வாழைப்பழம்" என்பதாகும். . இந்தோனேசியா மற்றும் மலேசியாவில் பீசாங் கோரேங் சாலையோர உணவுக்கடைகைகளில் விற்கபடுவதைதான் அதிகம் காணமுடியும்.உயர்விடுதிகளில் விற்கப்படும் பீசாங்க் கோரேங் விட ஒட்டுக்கடைகளில் விற்கப்படும் பீசாங் கோரேங் அதிக சுவை நிறைந்தது என்கின்ற ஒருக் கருத்து  அந்நாடுகளில் உள்ள மக்களின் மதில் உள்ளது.

[[வாழை|வாழைப்பழங்களை ]] நன்றாக பிசைந்து  கோதுமை அல்லது சோள மாவு மற்றும் சீனி கலந்து பிறகு சூடான எண்ணெயில் பொறிக்கப்படுவதன்  மூலம்  பீசாங் கோரேங்  தயாராகின்றது. பெரும்பாலான தெருக்கடைகளில் விற்கப்படும் பீசாங்க் கோரேங் இப்படிதான் செய்யப்படுகின்றது.  அதேநேரத்தில் உயர்தர  உணவகங்களில் விற்கப்படும் பீசாங்க்  கொரேங்   சீஸ், ஜாம், பாலாடை , சாக்லேட் என்று பல்வேறு இனிப்பு பொருட்கள் வைத்து பரிமாறப்படுகின்றது.

[[சுரிநாம்|சூரினாம்,]] மற்றும் [[நெதர்லாந்து]] போன்ற நாடுகளிலும்  ஒரு சிற்றுண்டி உணவாக  *பாகாபானா*  என்கின்ற பெயரில்  பீசாங் கோரேங்  அறியப்படுகின்றது.(சூரினாம்  மொழியில்  சமைக்கப்பட்ட  வாழைப்பழம் என்று  பொருள்).  வாழைப்  பழங்களில் பலவகைகள்  இருந்தாலும்  *ராஜா பீசாங்* என்கின்ற வகைதான்  பீசாங் கோரேங் செய்வதற்கு அதிகம் பயன்படுத்தப்படுகின்றது.

==தோற்றம்==
பீசாங் கோரேங் 1511 ஆம் ஆண்டு காலை சிற்றுண்டியாக  [[போர்த்துகல்|போர்த்துகீசியர்களால்]] அறிமுகப்படுத்தப்பட்டது. போர்த்துகீசியர்கள்  வருவதற்கு முன் , வாழைப்பழங்கள் சமைத்து சாப்பிடும் வழக்கம் கிடையாது. போர்த்துகீசியர்களே முதன்முதல் மலாய் வகை உணவுகளில் மாவுப் பொருட்களைக் கொண்டு  குறிப்பாக   பலகாரங்கள் செய்யும்  முறையை அறிமுகப்படுத்தினர். ஜப்பான் நாட்டில், தேம்புரா என்கின்ற ஒரு வகை பலகாரம் தோன்றுவதற்கும் மேற்கூறிய நிகழ்வே ஒருக் காரணமாக அமைந்தது.

==இந்தோனேசியாவும் பீசாங்க் கோரேங்கும் ==

இந்தோனேசியா நாட்டின் ஒவ்வொரு பகுதியில் வெவ்வேறு பெயர்களிலும்  பல்வேறு சுவைகளிலும் பீசாங்க் கோராங்  கிடைக்கின்றது.  எடுத்துக்காட்டாக, [[பாலி]] மாநிலத்தில் பீசாங்க் கோரேங் *கோடோக் கெடா* என்றழைக்கப்படுகின்றது. அதேவேளையில் மேற்கு ஜாவாவில் *காவ் கோரேங்'' என்று அழைக்கப்படுன்றது.

## காண்க
* Fried plantain, African version of fried bananas
* Chuối chiên, Vietnamese version of fried bananas

## பிற இணைப்புகள்
* Indonesian pisang goreng recipe 
* Malaysian pisang goreng recipe

## மேற்கோள்கள்

பகுப்பு:இந்தோனேசிய சிற்றுண்டி உணவுகள்
பகுப்பு:மலேசிய உணவு
பகுப்பு:பிலிப்பைன்ஸ் உணவு
பகுப்பு:சிங்கப்பூர் உணவு
பகுப்பு:உணவுக்குப்பின் வழங்கப்படும் இனிப்பு வகைகள்
பகுப்பு:மலாய் உணவு
பகுப்பு:மலாய் வார்த்தைகள் மற்றும் வாக்கியங்கள்
பகுப்பு:வாழை
சி. சே. மார்ட்டின்

**சிரிலஸ் சேவியர் மார்ட்டின்** (*Cyrillus Xavier Martyn*, பிறப்பு: 14 மார்ச் 1908) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

மார்ட்டின் இலங்கைத் தமிழரசுக் கட்சியின் வேட்பாளராக யாழ்ப்பாணத் தொகுதியில் 1965 நாடாளுமன்றத் தேர்தலில் போட்டியிட்டு அகில இலங்கைத் தமிழ்க் காங்கிரஸ் தலைவர் ஜி. ஜி. பொன்னம்பலத்திடம் தோற்றார். அதன் பின்னர் 1970 தேர்தலில் மீண்டும் தமிழரசுக் கட்சியின் வேட்பாளராகப் போட்டியிட்டு 56 அதிகப்படியான வாக்குகளால் வெற்றி பெற்று நாடாளுமன்றம் சென்றார். இலங்கையில் புதிய குடியரசு அரசியலமைப்புக்கு ஆதரவாக நாடாளுமன்றத்தில் வாக்களித்தமைக்காக மார்ட்டின் 1971 ஆம் ஆண்டில் கட்சியில் இருந்து வெளியேற்றப்பட்டார்.

மார்ட்டின் 1977 தேர்தலில் சுயேட்சை வேட்பாளராகப் போட்டியிட்டு 900 வாக்குகளை மட்டும் பெற்றுத் தோல்வியடைந்தார். மார்ட்டின் உரோமன் கத்தோலிக்க மதத்தவர் ஆவார்.

## மேற்கோள்கள்

பகுப்பு:1908 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை உரோமன் கத்தோலிக்கர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
ஆசிரியர் பண் (இலங்கை)

இலங்கையில் **ஆசிரியர் பண்** ஆசிரியர் நாளான அக்டோபர் 6 ஆம் நாள் அன்று ஆண்டு தோறும் பாடசாலைகளில் ஆசிரியர்களால் மாணவர்களை நோக்கி பாடப்படுவது வழமை. இப்பாடல் முத்து முத்தான சித்திரங்கள் என ஆரம்பிக்கிறது. இப்பாடலில் ஆசிரியர்களின் பணி மற்றும் கடமை பற்றியும் எடுத்துரைக்கிறது. இப்பாடலை பொன். சிறீவாமதேவன் எழுதி இசையமைத்துள்ளார். இவர் புறக்கண் பார்வை அற்றவர்.

## ஆசிரியர் பண்
இலங்கையில் தமிழ்மொழி மூலம் தேசிய ரீதியாக பாடப்படும் ஆசிரியர் கீதம்:

:ஆ ஆ ஆ......ஆ ஆ ஆ..........
:முத்து முத்தான சித்திரங்கள்
:இலங்கை முற்றத்தில் சிந்திய ரத்தினங்கள்  (முத்து)
:பற்றும் பாசமும் வைத்தவற்றை
:நல்ல பாதையில் சேர்க்கும் பணி எமதே!    (2)
:(முத்து)
:அன்னை மடியில் அரவணைத்த பிள்ளை
:பள்ளி வரும் பிஞ்சு பாலகனாய்  (அன்னை)
:அவன் தன்னம் தனிமையைப் போக்கிடவே
:உள்ளத்தில் நம்பிக்கை அன்பை ஊற்றிடுவோம் :(அவன்)                                                                            :                (முத்து)
:எண்ணும் எழுத்தும் உணர்ந்திடுவோம்
:உள்ள தேவைகள் அறிந்து பூர்த்தி செய்வோம்   (எண்ணும்)
:அவன் ஒழுங்குடன் ஒழுக்கமும் பேணி நல்ல
:சிந்தை ஆற்றலை தூண்டிடுவோம் 
:(அவன்)
:(முத்து)

:கற்பித்தல் கற்றல் நிகழ்ந்திடவே
:நல்ல கட்டுப்பாட்டுடன் வகுப்பறையில்        (கற்பித்தல்)
:தினம் பெற்ற கடமையை பேணி ஏற்றே
:ஞாலம் போற்றும் சமூகத்தை நாம் படைப்போம்   (தினம்) 
:  (முத்து)

## மேற்கோள்கள்

பகுப்பு:பாடல்கள்
பகுப்பு:இலங்கையில் கல்வி
முக்காலி

**முக்காலி** என்பது மூன்று கால்கள் உள்ள இருக்கை ஆகும். இது வீட்டு உபயோகப் பொருட்களில் ஒன்றாகும். இது தற்போது அதிகம் பயன்படுத்தப் படுவதில்லை. பெரும்பாலான முக்காலிகள் மரத்தால் செய்யப்பட்டவையாக இருப்பினும் பித்தளை, வெள்ளி போன்ற உலோகங்களில் செய்யப்பட்ட முக்காலிகளும் உள்ளன. உலோகத்தால் செய்யப்பட்ட முக்காலிகள் விசேட காலங்களில் (பூசை, திருமணம்) தற்காலத்திலும் சில இடங்களில் பயன்படுத்தப்பட்டு வருகின்றன.  

## இதையும் பார்க்கவும்
*நாற்காலி

பகுப்பு:தளபாடங்கள்
சேது லட்சுமி பாயி

**பூராடம் திருநாள் சேது லட்சுமி பாயி** (*Pooradam Thirunal Sethu Lakshmi Bayi*) திருவிதாங்கூரில், சேரர் வம்சமான குலசேகரர் எனும் பரம்பரையில் தோன்றிய அரசி. இவர் 1924 முதல் 1931 வரை ஆட்சியிலில் இருந்தார். மூலம் திருநாள் ராமவர்மாவின் (1885-1924) மரணம் மூலம் இவர் ஆட்சி அதிகாரமேற்றார்.

## சான்றுகள்

## இணைப்புகள்
* Varma, Shreekumar (5 February 2006) "Benign presence" The Hindu Chennai (Madras), India ;

## மேற்கோள்கள்

பகுப்பு:1895 பிறப்புகள்
பகுப்பு:1985 இறப்புகள்
பகுப்பு:திருவிதாங்கூர் நாடு
பகுப்பு:கேரள வரலாறு
பகுப்பு:இந்திய அரச குடும்பப் பெண்கள்
பகுப்பு:இருபதாம் நூற்றாண்டு இந்திய அரசியல்வாதிகள்
சீடை

**சீடை**  ()  என்பது அரிசிமாவைக் கொண்டு உண்டாக்கப்படும் ஒரு பலகாரம் ஆகும். வெல்ல சீடை, உப்பு சீடை என்ற வகைகளும் உண்டு. கிருஷ்ண ஜெயந்தி நாளன்று செய்வர். கண்ணனுக்கு பிடித்த பலகாரம் எனவும் கூறுவர்.

## தயாரிக்கும் விதம்
சீடை செய்வதற்கு அரிசிமாவும், உழுந்து மாவும் தேங்காயும் சீரகமும் எள்ளும் உப்பும் தேவைப்படுகின்றன. அரிசிமாவுடன், குறைந்தளவு உளுந்து மாவு, சிறிது வெண்ணெய், சிறிதளவு வெள்ளை எள் சேர்த்து கலக்கவும். சிறிதளவு தேங்காய்த் துறுவலை அரைத்து பின்னர் கலக்கவும். தேவையான அளவு தண்ணீர், பெருங்காயம், உப்பு சேர்த்து, கெட்டியான மாவாக பிசையவும். பிசைந்த மாவை, தேங்காய் எண்ணெய் தொட்டு, சிறு சிறு உருண்டைகளாக உருட்டி, வாணலியில் மிதமான தீயில் பொறித்து எடுக்கவும்.

## இணைப்புகள்
*சீடை செய்யும் முறை (தமிழில்)

## சான்றுகள்

பகுப்பு:சிற்றுண்டி உணவுகள்
இடுக்கி கோல்டு

சந்தோஷ் எச்சிக்கானம் எழுதிய **இடுக்கி கோல்டு** என்ற கதையை திரைப்படமாக இயக்கினார் ஆஷிக் அபு. 2013 இல் வெளியான மலையாளத் திரைப்படம் இது.பாபு ஆன்றணி, விஜயராகவன், பிரதாப் போத்தன், மணியன்பிள்ளை ராஜு, ரவீந்திரன் ஆகியோர் முக்கியக் கதாபாத்திரங்களில் நடித்துள்ளனர்..

## பணியாற்றியோர்
* இயக்கம் - ஆஷிக் அபு
* தயாரிப்பு - எம். ரஞ்சித்
* கதை - சந்தோஷ் எச்சிக்கானம்
* திரைக்கதை - சியாம் புஷ்கரன், திலீஷ் நாயர், சந்தோஷ் ஏச்சிக்கானம்
* படப்பிடிப்பு - ஷைஜு காலித்
* இசை - பிஜிபால்
* இசையமைப்பு - றபீக் அகமது
* தொகுப்பு - வி. சாஜந்
* கலை - அஜயன் சாலிசேரி
* ஆடை அலங்காரம் - சமீரா சனீஷ்

## சான்றுகள்

பகுப்பு:2013 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
ராஜ ராஜேஸ்வரி அம்மன்

**ராஜ ராஜேஸ்வரி** அம்மன் இந்து சமய பெண் கடவுள்களில் ஒருவராவார். இவரை கௌமாரி என்றும் அழைக்கின்றனர். 

## உருவம்
இவர் கைகளில் சூலம், வில், கசை, அங்குசம் போன்ற ஆயுதங்களை தாங்கியும், பிறையை தலையில் தரித்தும் இருக்கிறார். 

## கோயில்
# மலேசிய நாட்டின் தலைநகரான கோலாலம்பூரில் ராஜராஜேஸ்வரி அம்மன் கோயில் உள்ளது.
# கர்நாடகா மாநிலத்தில் பொலாலி எனும் ஊரில் அம்மன் கோயில் உள்ளது. 

## மேற்கோள்கள்

## வெளி இணைப்புகள்
* ஸ்ரீராஜ ராஜேஸ்வரி அஷ்டகம்

பகுப்பு:இந்து பெண் தெய்வங்கள்
உலக வசிப்பிட நாள்

**உலக வசிப்பிட நாள்** (*World habitat day*) என்பது ஒவ்வோர் ஆண்டும் அக்டோபர் மாதத்தின் முதல் திங்கட்கிழமை உலகம் முழுவதும் கடைப்பிடிக்கப்படும் ஒரு நிகழ்வாகும். இந்நாள் ஐக்கிய நாடுகள் அவையினால் சிறப்பு நாளாக அறிவிக்கப்பட்டு முதன் முதலாக 1986 ஆம் ஆண்டில் கடைப்பிடிக்கப்பட்டது. இந்நாளின் நோக்கம் நமது நகரங்களில் அடிப்படை மனித உரிமைகளுடன் போதுமான தங்குமிட வசதிகளை ஏற்படுத்திக் கொடுப்பதன் முக்கியத்துவத்தை வலியுறுத்துவதாகும். வாழ்விடத்தின் அவசியம் குறித்து எதிர்காலத் தலைமுறையினருக்கு ஞாபகப்படுத்தும் கூட்டுப் பொறுப்பையும் இது வலியுறுத்துகிறது.

## உலக வசிப்பிட நாள் கொண்டாடப்பட்ட நாட்கள்

## வெளி இணைப்புகள்
*United Nations World Habitat Day website

பகுப்பு:ஐக்கிய நாடுகளின் சிறப்பு நாட்கள்
பகுப்பு:அக்டோபர் சிறப்பு நாட்கள்
பகுப்பு:மாந்த வாழிடங்கள்
படிநிலைச் சார்பு

கணிதத்தில் மெய்யெண்களின் மீது வரையறுக்கப்பட்ட ஒரு சார்பினை, இடைவெளிகளின் சுட்டுச் சார்புகளின் முடிவுறு நேரியல் சேர்வாக எழுத முடியுமானால் அச்சார்பு **படிநிலைச் சார்பு** (*step function*) என அழைக்கப்படுகிறது. இச்சார்பு **படிக்கட்டுச் சார்பு** (*staircase function*) என்றும் அழைக்கப்படுகிறது. முடிவுறு துண்டுகளைக் கொண்ட துண்டுவாரி மாறிலிச் சார்பாகவும் ஒரு படிநிலைச் சார்பினைக் கருதலாம். 

## வரையறை
f: \mathbb{R} \rightarrow \mathbb{R} என்ற சார்பு கீழ்க்காணுமாறு எழுதக் கூடியதானால் அது ஒரு படிநிலைச் சார்பாக இருக்கும்.
:f(x) = \sum\limits_{i=0}^n \alpha_i \chi_{A_i}(x), \forall x \in \mathbb{R}\, 
:n\ge 0, 
:\alpha_i \in \mathbb{R}, 
:A_i -இடைவெளிகள் 
:\chi_A\, (சிலசமயங்களில் 1_A) A இன் சுட்டுச் சார்பு:

:\chi_A(x) =
\begin{cases}
1 & \mbox{if } x \in A, \\
0 & \mbox{if } x \notin A. \\
\end{cases}


இந்த வரையறையில் காணும் இடைவெளிகளை A_i, பின்வரும் பண்புகளைக் கொண்டவையாய்க் கொள்ளலாம்: 

# எடுத்துக்கொள்ளப்படும் அனைத்து இடைவெளிகளும் சேர்ப்பில்லாக் கணங்கள். அதாவது, A_i\cap A_j=\emptyset for i\ne j
# அவை அனைத்தின் கணம் (கணிதம்)#ஒன்றுப்புகள்ஒன்றிப்பு முழுமையான மெய்யெண் கோடாக இருக்கும். \cup_{i=0}^n A_i=\mathbb R.

இவ்விரு பண்புகளைக் கொண்ட இடைவெளிகளாக இல்லாமல் இருந்தாலும் நாம் வேறுசில இடைவெளிகளை இணைத்துக் கொள்வதன் மூலம் இவை உண்மையாக இருக்குமாறு செய்து கொள்ளலாம். 

எடுத்துக்காட்டு: 

: f = 4 \chi_{[-5, 1)} + 3 \chi_{(0, 6)}\, -இப்படிநிலைச் சார்பை பின்வருமாறு மாற்றி எழுத, அதில் வரும் இடைவெளிகள் மேலே குறிப்பிடப்பட்ட இரு பண்புகளையும் கொண்டவையாக அமைவதைக் காணலாம்.

: f = 0\chi_{(-\infty, -5)} +4 \chi_{[-5, 0]} +7 \chi_{(0, 1)} + 3 \chi_{[1, 6)}+0\chi_{[6, \infty)}.\,

## எடுத்துக்காட்டுகள்

* மாறிலிச் சார்பு (இதிலுள்ள ஒரே இடைவெளி: A_0=\mathbb R.)
* ஹெவிசைடு படிநிலைச் சார்பு (படிநிலைச் சார்புகளில் முக்கியமானது.)

* செவ்வகச் சார்பு

### படிநிலைச் சார்பல்லாதவை
* இவ்வரையறையின் படி முழுஎண்பகுதிச் சார்புக்கு முடிவுறா எண்ணிக்கையிலான இடைவெளிகள் உள்ளதால் அச்சார்பு ஒரு படிநிலைச் சார்பாகாது. முடிவுறா எண்ணிகையிலான இடைவெளிகளைக் கொண்டும் படிநிலைச் சார்பானது சில நூலாசிரியர்களால் வரையறுக்கப்படுகிறது.

## பண்புகள்
* இரு படிநிலைச் சார்புகளின் கூடுதல் மற்றும் பெருக்கல் சார்புகள் இரண்டுமே படிநிலைச் சார்புகளாகும்; ஒரு படிநிலைச் சார்பினை ஒரு எண்ணால் பெருக்கக் கிடைக்கும் சார்பும் ஒரு படிநிலைச் சார்பாகவே இருக்கும்.
* ஒரு படிநிலைச் சார்பு முடிவுறு எண்ணிக்கையிலான மதிப்புகளைக் கொண்டிருக்கும்: 

மேலே தரப்பட்ட படிநிலைச் சார்பின் வரையறையில், இடைவெளிகள் A_i, i=0, 1, \dots, n, எல்லாம் ஒன்றுக்கொன்று சேர்ப்பில்லாக் கணங்களாகவும் அவற்றின் மொத்த ஒன்றிப்பும் முழு மெய்யெண் கோடாகவும் இருந்தால்,
:f(x)=\alpha_i\,,  \forall x \in A_i.

## மேற்கோள்கள்

*step function
பகுப்பு:சிறப்புச் சார்பியங்கள்
ஆட்கொல்லி (புதினம்)

thumb|200px|ஆட்கொல்லி புதினத்தின் அட்டைப்பக்கம்
**ஆட்கொல்லி** () புதினம் க. நா. சுப்ரமணியத்தால் எழுதப்பெற்றதாகும்.

## வெளியீடு

ஆட்கொல்லி, 1952ல் க. நா. சுவால் எழுதப்பட்டது. இது வாராவாரம் தொடராக சென்னை வானொலியில் டி. என். விசுவநாதன் என்பவரால் வாசிக்கப்பட்டது. பின்னர் கலைமகள் காரியாலயத்தால் நூலாக வெளியிடப்பட்டது. நீண்ட இடைவெளிக்குப்பின் நற்றிணைப் பதிப்பகத்தால் மீண்டும் வெளியிடப்பட்டுள்ளது

## கரு

ஆட்கொல்லி என்று க. நா. சு சொல்வது பணத்தைத்தான். பணம் சேர்க்கும் மனமோ இயல்போ இல்லாத ராஜா என்பவர் தான் சிறுவயதில் தங்கி வாழ்ந்த தன் மாமா வீட்டு நினைவுகளைச் சொல்கிறார். மாமா வெங்கடாசலமும் அவர் மனைவியும் பணம் ஈட்டுவதை மட்டுமே குறியாகக் கொண்டவர்கள். எவருக்கும் எதுவும் செய்வதில்லை. எல்லாவற்றுக்கும் கணக்கு வைத்திருக்கிறார்கள். ஆனால் அதன் விளைவாக மனித உறவுகளையே இழந்து விடுகிறார்கள்

## வெளி இணைப்புகள்
கந்தாடை நாராயணசாமி ஐயர் சுப்பிரமணியம் பற்றிய குறிப்புரை 

பகுப்பு:தமிழ்ப் புதினங்கள்
சர்மாவின் உயில் புதினம்

சர்மாவின் உயில் என்பது க.நா.சு[கந்தாடை நாராயண சாமி சுப்ரமணியம்] எழுதிய முதல் நாவல். இது 1938ல் எழுதப்பட்டது. 

## '''வெளியீடு'''

1938ல் செலத்தில் ஒரு விடுதியில் தங்கியிருந்து இதை எழுதிவிட்டதாக அவர் இந்நூலின் முன்னுரையில் குறிப்பிடுகிறார். முதலில் கலைமகள் காரியாலயம் வெளியீடாக வந்தது. நீண்ட இடைவெளிக்குப்பின் நற்றிணை வெளியீடாக வந்துள்ளது
 
## '''கரு'''

சிறுவயதிலேயே ஊரைவிட்டு ஓடிப்போய் கல்கத்தாவில் வாழும் கிருஷ்ணசாமி சர்மா என்பவர் எழுதும் உயிலின் கதை இது. அவர் மிகப்பெரிய சோதிடர். தன் குடும்பத்தின் மொத்த எதிர்காலத்தையும் அந்த உயிலில் கணிக்கிறார். அது அவரது அண்ணன் மகனான சிவராமன் என்ற எழுத்தாளனின் வாழ்க்கையை எப்படி மாற்றுகிறது என்பதே இதன் கதை. இதன் வழியாக க.நா.சு பிராமணக்குடும்பம் ஒன்று சென்றநூற்றாண்டில் எப்படி வாழ்க்கையை மெல்ல மாற்றிக்கொண்டது என்பதைக் காட்டுகிறார். மரணங்களும் பிர்சவங்களும் தொடர்ந்து நிகழும் வாழ்க்கையை எதிர்கொள்ளும் அக்கா என்ற பாட்டியின் சித்திரம் முக்கியமானதாக விமர்சகர்களால் குறிப்பிடப்படுகிறது.

## இணைப்புகள்
*ஜெயமோகன் கட்டுரை

பகுப்பு:தமிழ்ப் புதினங்கள்
துந்தி

துந்தி என்பது ஒரு கன்னட நாவல். இதை யோகேசு மாஸ்டர் என்பவர் எழுதினார். இதில் இந்துக் கடவுளான விநாயகரை இழிவுபடுத்தி எழுதியதால் இது தடை செய்யப்பட்டது.   யோகேசை காவலர் சிறைபிடித்தனர் 

## உள்ளடக்கம்
கணபதி என்னும் புராண கதாபாத்திரத்தை இழிவுபடுத்தி கதை எழுதப்பட்டது. 
கணங்களுடைய பதியான கணபதி, ஒரு ஆதிவாசி. இவர் எங்ஙனம் கணங்களுடைய பதியாக இருக்க முடியும் எனவு, எப்படி தெய்வமாவார் எனவும் இழிவுபடுத்தி இந்நூலில் கூறப்பட்டுள்ளது.

## சிறைபிடிப்பு
இந்த நாவலில் கணபதியையும் பார்வதியையும் மோசமானரீதியில் சித்தரித்திருப்பது கண்டு இந்து சங்கங்கள் கோபமடைந்து, தடை செய்யக் கோரியதைத் தொடர்ந்து, இவர் கைது செய்யப்பட்டார்.

## சான்றுகள்


பகுப்பு:கன்னடப் புதினங்கள்
பத்துக்குடி

கேரளத்தின் பாலக்காடு மாவட்டத்தில் வாழும் சிறுசமுதாயக் குழுவே **பத்துக்குடி**. இவர்கள் வாத்தியார், பணிக்கர் , மூத்தோட்டி, செட்டி, மன்னாடி எனும் ஐந்து உட்பிரிவுகளில் அறியப்படுகின்றனர். இவர்கள் காவேரிபூம்பட்டணத்தில் இருந்து நூற்றாண்டுகளுக்கு முன்பு பாலக்காட்டில் குடியேறியோர் ஆவர். திருஞானசம்பந்தரின் வம்சமான இந்த சமூகம் செந்தமிழ், சமசுகிருதம் ஆகிய மொழிகளைக் கற்றறிந்தோர் ஆவர்.

## சான்றுகள்


பகுப்பு:சாதிகள்
பகுப்பு:கேரளம்
காலனியம் ஆய்வுநூல்

காலனியம் என்பது இந்தியாவை பிரித்தானியர் ஆட்சிசெய்த காலகட்டத்தைப்பற்றிய மார்க்ஸிய ஆய்வுநோக்கிலான நூல். அரசியல் மற்றும் பொருளியல் கண்ணோட்டம் கோண்டது. பிபன் சந்திரா இதன் ஆசிரியர். தமிழில் அசோகன் முத்துசாமி மொழியாக்கம் செய்திருக்கிறார். பாரதி பதிப்பகம் வெளியிட்டுள்ளது

## '''உள்ளடக்கம்'''

*காலனியம் சில அடிப்படை அம்சங்கள்
*காலனியமும் நவீனமயமும்
*காலனியம் காலனியக்கட்டங்கள் மற்றும் காலனிய அரசு
*காலனியமரபு இந்திய உதாரணம்
*19 ஆம் நூற்றாண்டு இந்தியப்பொருளாதாரம் பற்றிய மறுவிளக்கம் 
*காலனிய இந்தியா பிரித்தானிய மற்றும் இந்தியக்கண்ணோட்டங்கள்
*ரானடேயின் பொருளாதாரச் சிந்தனை
*காலனியப் பொருளாதாரத்தில் இருந்து சுதந்திரபொருளாதாரமாக மாற்றம்

பகுப்பு:தமிழ்ப் புதினங்கள்
பிவிட்டி

மேற்கு ஆப்பிரிக்காவில் முதன்மையான சமயங்களில் **பிவிட்டி**யும் ஒன்று. காபோன், காமரூன் ஆகிய நாடுகளில் அதிகம் பின்பற்றப்படுகிறது. இது காபோன் தேசத்து அதிகாரப்பூர்வ சமயங்களில் ஒன்றாக அங்கீகரிக்கப்பட்டுள்ளது. இவர்களின் பண்பாட்டில் கிறித்தவ சமயத்தின் தாக்கமும் காணப்படும். யாரேனும் ஒருவர் குழுவிற்கு தலைமையேற்று, பண்டிகைகளையும் சடங்குகளையும் நடத்துவார்.

## மேற்கோள்கள்

பகுப்பு:சமயம்
பகுப்பு:மேற்கு ஆப்பிரிக்கா
ஒரே தூவல் பட்சிகள்

**ஒரே தூவல் பட்சிகள்** என்பது சிந்த ரவி இயக்கத்தில் 1988 இல் வெளியான மலையாளத் திரைப்படம். பாலன் கே. நாயர், டோம் ஆள்ட்டர், நிலம்பூர் பாலன் ஆகியோர் முதன்மை வேடங்களில் நடித்துள்ளனர். இசையமைப்பாளராக ஜி. அரவிந்தன் பணியாற்றியுள்ளார். பாடல்களை எம். பி. ஸ்ரீநிவாசன் எழுதியுள்ளார். சிறந்த திரைப்படத்திற்கான விருதினையும் இப்படம் பெற்றுள்ளது.

## பங்காற்றியோர்
* பாலன் கே. நாயர்
* டோம் ஆள்ட்டர்
* நிலம்பூர் பாலன்
* மோகேரி ராமசந்திரன்
* நீலன்
* கிருஷ்ணன் குட்டி நாயர்
* நெடுமுடி வேணு
* சூர்யா
* குக்கு பரமேஸ்வரன்
* கே. பி. எ. சி. ப்ரேமசந்திரன்
* ஆர்.கெ. நாயர்
* பி. டி. குஞ்ஞுமுகமது
* வி. எம். ராமசந்திரன்
* குட்டுயேடத்தி விலாசினி
* விஜயலட்சுமி
* சீனத்து
* ஷீபா

## விருதுகள்

கேரள சமஸ்தான திரைப்பட விருதுகள்;
* சிறந்த திரைப்படத்திற்கான கேரல அரசின் விருது
* நடிகர்- குக்கு பரமேஸ்வரன்
* இசை இயக்குநர்- ஜி. அரவிந்தன்

## சான்றுகள்

பகுப்பு:1988 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
ஆரியன்மாலா நாடகம்

பாலக்காடு மாவட்டத்தில் நிகழ்த்தப்படும் ஒரு நாடோடி நாடகக் கலைரூபமே **ஆர்யன்மாலா நாடகம்**. இதை ஆர்யமாலையாட்டம், ஆர்யமாலைக்களி, ஆர்யமாலக்கூத்து என்னும் பெயர்களிலும் அழைப்பர். இது தமிழ்நாட்டில் உள்ள சிற்றூர்களான தத்தமங்கலம், எலவஞ்சேரி, பெருமாட்டி, புதுச்சேரி பகுதிகளில் பாரம்பரியமான நடனமாகவுள்ளது.. கொல்லம் மாவட்டத்தின் சில பகுதிகளிலும் இது காணப்படும். தமிழ் சங்கீத நாடக பாரம்பரியத்தில் நிகழ்த்தப்படும்.

பாண சமுதாயத்தைச் சேர்ந்தவர் இந்த நாடகக் கலையை இரவு நேரங்களில் நிகழ்த்துவர். நாலு மூலையிலும் கால் நட்டு, அதன் மீது அலகு குத்தி, ஓலையோ பரம்போ கொண்ட பந்தல் அமைத்து, பந்தலினுள் உரல் கவிழ்த்திவைத்து அதன் மீது நிலவிளக்கை வைப்பர். நிலவிளக்கின் ஒளியிலே நடிப்பும், வசனமும், பாட்டும் நாடகம் நிகழ்த்தப்படும். பாடல்களில் தமிழ் கலந்ந மலையாள சொற்கள் இருக்கும். செண்டை, இலத்தாளம் ஆகிய கருவிகளைக் கொண்டு வாசிப்பர்.  

## சான்றுகள்


பகுப்பு:கேரளக் கலைகள்
பகுப்பு:மலையாள நாடகங்கள்
நோட்டா (இந்தியா)

**நோட்டா** (*None of the Above - NOTA*;) *அனைவருக்கும் எதிரான வாக்கு* என்று பொருள். இந்திய அரசியல் அமைப்புச் சட்டத்தில் மக்கள் அனைவருக்குமான உரிமையே இந்த *நோட்டா பொத்தான்* என்பதாகும். எந்த ஒரு வேட்பாளருக்கும் வாக்களிக்க விரும்பாத எந்த ஒரு இந்தியரும் இந்தப் பொத்தானை அழுத்துவதின் மூலம் அந்தத் தொகுதியில் நிற்கும் வேட்பாளரை *தான் வெறுக்கிறேன்* என்று அர்த்தம் கொள்ளப்படும். இச்சட்டம் உச்ச நீதிமன்றம் செப்டம்பர் 27 ஆம் தேதி அளித்த தீர்ப்பின்படி, இப்பொத்தான் வாக்கு இயந்திரத்தில் பொருத்தப்பட்டுள்ளதாக தேர்தல் அலுவலகம் தெரிவித்துள்ளது. வாக்குப் பதிவு இயந்திரத்தில் இந்தப் பொத்தானானது ஆகக்கடைசியில் கீழே அமைந்திருக்கும்.

## நடைமுறை
நவம்பர் 11 முதல் டிசம்பர் 4 வரை நடைபெற்ற டெல்லி, சத்தீஸ்கர், மத்திய பிரதேசம், ராஜஸ்தான், மிசோரம் உள்பட 5 மாநிலங்களுக்கான சட்டப்பேரவைத் தேர்தலில் இந்தியாவிலேயே முதன் முறையாக இம்முறை பயன்படுத்தப்பட்டது 

## தமிழகத்தில் முதன்முறையாக
இந்த வசதி தமிழகத்தில் முதன் முறையாக ஏற்காடு இடைத்தேர்தலில் அறிமுகப்படுத்தப்பட்டது. நோட்டா பொத்தான் இளஞ்சிவப்பு நிறத்தில் இருக்கும்.

## இந்தியப் பொதுத் தேர்தல், 2014
2014இல் இந்தியாவில் நடைபெற்ற இந்தியாவின் 16வது மக்களவைக்கான பொதுத் தேர்தலில் 543 தொகுதிகளின் மொத்த வாக்குகளில் 1.1 % (59,97,054) நோட்டா வாக்குகள் பதிவாகியது.

தமிழ்நாட்டில் 39 தொகுதிகளின் மொத்த வாக்குகளில் 1.4 சதவீதம் (5,82,062) நோட்டா வாக்குகள் பதிவாகியது.

இந்திய அளவில் அதிகபட்சமாக தமிழ்நாட்டில் நீலகிரி மக்களவைத் தொகுதியில் 45,559 நோட்டா வாக்குகள் பதிவாகியது.

## நோட்டாவிற்கு ஆதரவான வழக்கு
ஒரு சட்டமன்ற தேர்தல் மற்றும் நாடாளுமன்ற மக்களவைத் தேர்தலில் போட்டியிடும் வேட்பாளர்களை விட, நோட்டாவுக்கு அதிக வாக்குகள் கிடைத்தால் அந்த தொகுதியின் தேர்தலை ரத்து செய்யக்கோரி உச்ச நீதிமன்றத்தில் மார்ச், 2021இல் பொது நல வழக்கு  தொடரப்பட்டது. மேலும் அத்தொகுயின் மறு தேர்தலின் போது ஏற்கனவே போட்டியிட்ட வேட்பாளர்களுக்கு தடை விதிக்க வேண்டும் என மனுதாரர் தரப்பில் தெரிவிக்கப்பட்டிருந்தது.  இந்த வழக்கு உச்சநீதிமன்ற தலைமை நீதிபதி எஸ்.ஏ. பாப்டே தலைமையிலான அமர்வு முன்பு  விசாரணைக்கு வந்தது. அப்போது இந்த வழக்கு தொடர்பாக தேர்தல் ஆணையமும், இந்திய அரசும்  பதிலளிக்க உச்சநீதிமன்றம் உத்தரவிட்டுள்ளது.

## மேற்கோள்

பகுப்பு:சட்டம்
பகுப்பு:இந்தியத் தேர்தல்கள்
கூட்டரசு சேமிப்பு வங்கி

**கூட்டரசு சேமிப்பு வங்கி** என்பது அமெரிக்காவின் மத்திய வங்கி ஆகும் இது திசம்பர், 23, 1913 அன்று உருவாக்கப்பட்டது. 1907 ஆம் ஆண்டில் ஏற்பட்ட பொருளாதார நெருக்கடியின் விளைவாக இவ்வங்கி உருவாக்கப்பட்டது. அமெரிக்க டொலர்கள் அச்சிடுவது, விலைவாசியை சீராக பராமரிப்பது, அதிகபட்ச வேலை வாய்ப்புகளை உத்தரவாதப்படுத்துவது கூட்டரசு சேமிப்பு வங்கியின் செயல்பாட்டு நோக்கங்கள் ஆகும். கூட்டரசு சேமிப்பு வங்கியின் பொறுப்பு விலை ஸ்திரத்தன்மையை ஏற்படுத்தி வேலையின்மையை குறைந்த மட்டத்தில் வைத்துக் கொள்வதும் ஆகும். பணத்தின் அளவை அதிகரிப்பது வேலை வாய்ப்புகளை அதிகரிக்கும் என்ற அனுமானத்தின் கீழ் கூட்டரசு சேமிப்பு வங்கி பணத்தை அச்சிடுகிறது. உலகிலேயே மிகவும் சக்தி வாய்ந்த அமைப்பான அது உலகத்தின் சேம நாணயமான அமெரிக்க டொலரை தன் கட்டுப்பாட்டுக்குள் வைத்திருக்கின்றது.

## சான்றுகள்

பகுப்பு:வங்கிகள்
ஆண்டி (கலை)

தலப்பிள்ளி, வள்ளுவநாடு பகுதிகளில் தேவி கோயில்களில் நிகழும் உற்சவங்களில், பாணன் சமுதாயத்தைச் சேர்ந்த பெண்கள் பகவதியை துதிக்கும் கலையே **ஆண்டி**.
முதிர்ந்த பெண் பாடுவதும், பத்து வயதிற்கு குறைவான பெண்கள் தாளம் தட்டுவதும் வழமை. பெண்கள் முகத்தில் அரிசி மாவைப் பூசியிருப்பர். தலைமுடியை சிவந்த நிறமுள்ள துணிகொண்டு மறைத்திருப்பர். 

## சான்றுகள்


## இணைப்புகள்

பகுப்பு:கேரளக் கலைகள்
சங்கக்களி

கேரளத்தில் நம்பூதிரிகள் நிகழ்த்தும் ஒரு கலையே **சங்கக்களி** ஆகும். இது யாத்திரைக் களி, பானேங்களி, சாஸ்த்திராங்கம், சித்திராங்கம் என்னும் பெயர்களாலும் அறியப்படுகிறது. இதன் லட்சணங்கள் வினோதமும் அறிவியலும் கலந்ததாகும்.

பகுப்பு:கேரளக் கலைகள்
அங்காடிபுரம்

**அங்காடிபுரம்** (*Angadipuram*, ) என்பது கேரளத்தின் மலப்புறம் மாவட்டத்தில் பெரிந்தல்மண்ணைக்கு 1.5 கிலோமீட்டர் அருகில் உள்ள சிறிய கிராமம். திருமாந்தாங்குன்னு கோயில், தாளியம்பலம் ஆகியன அருகில் உள்ள ஆலயத் தலங்கள்.

வள்ளுவநாடு அரசின் அரசர்கள் திருமாந்தாங்குன்னு கோயிலைக் கட்டினர். வள்ளுவநாட்டு அரசர்களின் தெய்வமான பகவதியை இத்தலத்தில் பிரதிஷ்டை செய்துள்ளனர். வள்ளுவநாட்டின் தலைநகராகவும் இது விளங்கியது. இங்கு அய்யப்பன், நரசிம்மர், கிருஷ்ணர் ஆகியோருக்கான கோயில்களும் உள்ளன.

சொர்ண்ணூர் - நிலம்பூர்  ரயில்வே வழியில் உள்ள அங்காடிபுரம் ரயில்வே ஸ்டேஷன் பிரித்தானியர் காலத்தில் கட்டப்பட்டது. 

## சான்றுகள்


பகுப்பு:மலப்புறம் மாவட்டத்தில் உள்ள ஊர்களும் நகரங்களும்
கம்மல்

** கம்மல்** () என்பது காதுகளில் அணியும் ஆபரணங்களில் ஒன்று. ஆண்களும், பெண்களும் அணிந்துகொண்டலும், பெண்களே அதிகளவில் அணிகின்றனர். இரு காதுகளிலும் ஒரே மாதிரியாக அணிவோரும், ஒரு காதில் மட்டும் அணிவோரும் உள்ளனர்.

கீழ்‌காதில் துளையிட்டு கம்மல்களை அணிகின்றனர்.. பொதுவாக தங்கம், வெள்ளி, பிளாட்டினம், செம்பு முதலிய உலோகங்களில் செய்தவற்றையே பயன்படுத்துகின்றனர். தற்காலத்தில், பிளாஸ்டிக், கண்ணாடி ஆகியவற்றினால் ஆனவற்றையும் அணிகின்றனர்.

கேரளத்தில் பெண்கள் மேல்காதில் அணியும் கம்மலை மேக்காமோதிரம் (மேல்+காது+மோதிரம்) என அழைக்கின்றனர்.

## காதுகுத்து
கேரளத்திலும், தமிழ்நாட்டிலும் இந்துமதத்தின் சில சமுதாயங்கள் காதுகுத்து என்ற பெயரில் குழந்தைகளுக்கு காது குத்தும் சடங்கை நடத்துகின்றனர். 

## சான்றுகள்

பகுப்பு:ஆபரணங்கள்
பகுப்பு:தமிழர் அணிகலன்கள்